|  |
| --- |
| **Budapest Főváros VII. kerület Erzsébetváros Önkormányzata**  **dr. Halmai Gyula EVIN Erzsébetvárosi Ingatlangazdálkodási Nonprofit Zártkörűen Működő Részvénytársaság vezérigazgatója** |

Iktatószám:

Napirendi pont: ….

**ELŐTERJESZTÉS**

**A Pénzügyi és Kerületfejlesztési Bizottság2025. május 19 - ei rendes**

**ülésére**

|  |  |
| --- | --- |
| **Tárgy:** | Javaslat tulajdonosi döntés meghozatalára az EVIN Nonprofit Zrt., mint ajánlatkérő az *„Ingatlanok kiürítése: Erzsébetvárosi ingatlanokból lom- és építési törmelék elszállítása” (EKR000750082025)”* tárgyú közbeszerzési eljárását megindító dokumentumok jóváhagyásáról |

**Készítette:**

dr. Halmai Gyula

EVIN Erzsébetvárosi Ingatlangazdálkodási Nonprofit Zártkörűen Működő Részvénytársaság vezérigazgatója

**Törvényességi szempontból kifogást nem emelek:**

Tóth János

jegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Bizottság!**

Az EVIN Nonprofit Zrt. (a továbbiakban: Társaság) a Budapest Főváros VII. kerület Erzsébetváros Önkormányzatával (a továbbiakban: Önkormányzat) megkötött ingatlangazdálkodási közszolgáltatási szerződés *(1. melléklet)* alapján az önkormányzati tulajdonú ingatlanok üzemeltetésére, fenntartására vonatkozó feladatokat lát el, melynek része az Önkormányzat tulajdonában lévő ingatlanok kiürítése, lomtalanítása keretében lom- és építési törmelék elszállítása.

Az ingatlanok kiürítését, lomtalanítását a Társaság külsős szerződött partner segítségével biztosítja, melyre vonatkozó vállalkozási keretszerződés megkötése érdekében közbeszerzési eljárás lefolytatására van szükség. Az eljárás becsült értéke nettó 84.500.000,- Ft, mely megegyezik a keretszerződés keretösszegével. A jelen nemzeti, Kbt. 112. § (1) bekezdés b) pont szerinti nyílt eljárás ( hirdetménnyel induló) megindításához szükséges dokumentumokat *a határozati javaslat mellékletei* tartalmazzák. A tárgyi közbeszerzés szerepel a Társaság 2025. évi aktuális közbeszerzési tervében (*2. melléklet*).

Budapest Főváros VII. Kerület Erzsébetváros Önkormányzata és Budapest Főváros VII. Kerület Erzsébetvárosi Polgármesteri Hivatala VI/17/2023. (XII. 11.) számú Közbeszerzési Szabályzata I. fejezet 1.4 pontja szerint *„A saját közbeszerzési szabályzattal rendelkező Gazdasági társaságok közbeszerzési eljárásaikat feladat-ellátási szerződésükben meghatározott feladatok körében ajánlatkérőként eljárva, a Bizottságnak bemutatott szabályzatuk alapján, felelős akkreditált közbeszerzési szaktanácsadó bonyolításában maguk végzik azzal, hogy közbeszerzést a közbeszerzési eljárást megindító dokumentumok Bizottság általi jóváhagyását követően indíthatnak…”*

Fentiek alapján kérjük az *„Ingatlanok kiürítése: Erzsébetvárosi ingatlanokból lom- és építési törmelék elszállítása” (EKR000750082025)”* tárgyú közbeszerzési eljárás Társaságunk által történő megindításának jóváhagyását.

**Határozati javaslat**

**Budapest Főváros VII. Kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága …./2025. (V.19.) határozata az EVIN Nonprofit Zrt. ajánlatkérő részére az *„Ingatlanok kiürítése: Erzsébetvárosi ingatlanokból lom- és építési törmelék elszállítása” (EKR000750082025)”* tárgyú közbeszerzési eljárás dokumentációjának jóváhagyásáról**

Budapest Főváros VII. Kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága úgy dönt, hogy

az EVIN Nonprofit Zrt. által előterjesztett *„Ingatlanok kiürítése: Erzsébetvárosi ingatlanokból lom- és építési törmelék elszállítása” (EKR000750082025)”* tárgyú közbeszerzési eljárás jelen határozat mellékleteként csatolt dokumentációját jóváhagyja, egyúttal engedélyezi a közbeszerzési eljárás megindítását.

**Felelős:** Niedermüller Péter polgármester

**Határidő:** 2025. május 19.

Budapest, 2025. május 7.

dr. Halmai Gyula

EVIN Erzsébetvárosi Ingatlangazdálkodási Nonprofit Zártkörűen Működő Részvénytársaság vezérigazgatója

Előterjesztés melléklet:

1. melléklet – EVIN Ingatlangazdálkodási közszolgáltatási szerződése
2. melléklet – EVIN Nonprofit Zrt. 2025. évi aktuális közbeszerzési terve

Határozati javaslatok mellékletek:

1. sz. melléklet – Ajánlati felhívás\_Ingatlanok kiürítése

2. sz. melléklet – Közbeszerzési dokumentum\_Ingatlanok kiürítése

3. sz. melléklet – Szerződéstervezet\_Ingatlanok kiürítése

4. sz. melléklet – Feladatleírás\_Ingatlanok kiürítése