|  |
| --- |
| **Budapest Főváros VII. kerület Erzsébetváros Önkormányzata**  Maár Balázsirodavezető |

Iktatószám:

Napirendi pont: ….

**ELŐTERJESZTÉS**

**A Pénzügyi és Kerületfejlesztési Bizottság 2025. május 19 - ei rendes**

**ülésére**

|  |  |
| --- | --- |
| **Tárgy:** | Javaslat beszerzési eljárást lezáró érdemi döntés meghozatalára Microsoft liszenszek beszerzése tárgyban |

**Készítette:**

Jámbor Gréta

Referens

**Törvényességi szempontból kifogást nem emelek:**

Tóth János

jegyző

**Az előterjesztést nyilvános ülésen kell tárgyalni.**

**A határozatok elfogadásához egyszerű** **szavazattöbbség szükséges.**

**Tisztelt Bizottság!**

Budapest Főváros VII. Kerület Erzsébetvárosi Polgármesteri Hivatal (továbbiakban Hivatal) jelenleg hatályos Microsoft liszenszek beszerzésre tárgyában megkötött szerződése 2025. június 23-án lejár. *(1. melléklet)*.

Tenkitetel arra, hogy a továbbiakban is elengedhetetlenül szükséges a Hivatal részére a Microsoft liszensz biztosítása a munka zavartalan működése érdekében, szükségessé vált új beszerzési eljárás lebonyolítása. A beszerzési eljárás lefolytatását követően szoftverek, liszensz kulcsok kerülnének leszállításra. A tárgyi feladatra egy évre vonatkozó határozott idejű szerződést kívánunk kötni, 2025. június 24. - 2026. június 23. közötti időtartamra.

Figyelemmel a beszerzés becsült értékének összegére, a IX/15-1/2025. iktatószámú jegyzői engedély *(2. melléklet)* alapján beszerzési eljárás került megindításra.

Budapest Főváros VII. kerület Erzsébetváros Önkormányzata és Budapest Főváros VII. Kerület Erzsébetvárosi Polgármesteri Hivatala VI/16/2023. (XII.11.) számú Beszerzési Szabályzata (a továbbiakban: Beszerzési Szabályzat) alapján három gazdasági szereplő részére került megküldésre az ajánlattételi felhívás *(3. melléklet).*

Az ajánlattételi határidőig, vagyis 2025. május 07. 12 óráig mindhárom ajánlattételre felhívott megküldte ajánlatát *.(4-6. melléklet*).

|  |  |  |
| --- | --- | --- |
| **Ajánlattevő megnevezése** | **Ajánlati ár (nettó)** | **Megjegyzés** |
| YTECH Kft. | 19.779.390,-Ft | érvényes |
| EP-COPY Kft. | 19.153.348,-Ft | érvényes |
| "HÉJJAS-IRODATECHNIKA" Kft. | 19.675.424,-Ft | érvényes |

Mind a három gazdasági szereplő érvényes ajánlatot adott, melyek közül, a bírálati szempont szerint (szolgáltatás ellenértéke egy összegben megadva) a legelőnyösebb ajánlatot az EP-COPY Kft. nyújtotta be *(7.melléklet bírálóbizottsági jegyzőköny).*

A Beszerzési Szabályzat IV. fejezet 2.4. pontjai alapján:

*„A nettó 10.000.000 Ft összeget elérő vagy meghaladó beszerzési érték esetén alkalmazandó eljárásrend:*

1. *A nettó 5.000.000 Ft összeget meghaladó, de a nettó 10.000.000 összeget el nem érő beszerzési érték esetén alkalmazandó eljárásrendet kell alkalmazni a beszerzés, az ajánlatkérés során.*

*Jelen pont alkalmazása esetén 3 ajánlat bekérése nem mellőzhető. A beérkezett ajánlatok értékeléséről bírálati jegyzőkönyv felvétele kötelező. Az alkalmazandó iratmintát a Szabályzat 1. számú melléklete tartalmazza.*

***b) A beszerzési eljárást lezáró érdemi döntés meghozatala ez esetben a Pénzügyi és Kerületfejlesztési Bizottság hatáskörébe tartozik. E döntéshez szükséges előterjesztést a beszerzés tárgya szerinti Szakiroda készíti elő.”***

A szükséges fedezet rendelkezésre áll, Budapest Főváros VII. kerület Erzsébetváros Önkormányzata 2025. évi elfogadott költségvetésben az 5106 – Informatikai kiadások címen.

Kérem a Tisztelt Bizottságot, hogy a fentebb megjelölt tárgyú beszerzésre vonatkozó szerződés megkötését nettó 19.153.348,- Ft + Áfa összegben a Hivatal és az EP-COPY Kft. (székhelye: 1105 Budapest, Mongol utca 41.; adószáma: 12122729-2-42) között engedélyezni szíveskedjen.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága ......./2025. (V.19.) határozata Microsoft liszenszek beszerzése tárgyában**

Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága úgy dönt, hogy

1. engedélyezi a EP-Copy Kerskedelmi és Szolgáltató Korlátolt Felelősségű Társaság (székhelye: 1105 Budapest, Mongol utca 41.; adószáma: 12122729-2-42) és Budapest Főváros VII. Kerület Erzsébetvárosi Polgármesteri Hivatal közötti szerződéskötést Microsoft liszenszek beszerzése tárgyában 2025. június 24. napjától 2026. június 23. napjáig mindösszesen nettó 19.153.348,- Ft + Áfa összegben.
2. felkéri a Polgármestert, hogy gondoskodjon a szerződés aláírásáról.

**Felelős:** Niedermüller Péter polgármester

**Határidő:** 1. pont tekintetében: 2025. május 19.

2. pont tekintetében: 2025. június 15.

Budapest, 2025. május 19.

Maár Balázs

Informatikai és Ügyviteli Iroda

irodavezető

Mellékletek:

1. melléklet: Microsoft liszensz beszerzés 2024-re vonatkozó szerződés
2. melléklet: Ajánlattételi felhívás engedélyező levél
3. melléklet: Ajánlattételi felhívás
4. melléklet: YTECH Kft. árajánlata
5. melléklet: EP - COPY Kft. ajánlata
6. melléklet: "HÉJJAS-IRODATECHNIKA" Kft. ajánlata
7. melléklet: Bírálóbizottsági jegyzőkönyv